Κέκροπας

Ο Κέκρoψ (ενίοτε ανορθόγραφα: Κέκρωψ) ήταν ο πρώτος μυθικός βασιλιάς στην Αρχαία Αθήνα, η οποία πήρε προς τιμήν του το όνομα Κεκρoπία· το προηγούμενο όνομά της ήταν Ακταία.

Θεωρείται ιδρυτής και πρώτος βασιλιάς στην πόλη, αν και υπήρχε προκάτοχός του στην Αττική ως βασιλιάς ο πεθερός του Ακταίος.Βιβλιοθήκη Απολλοδώρου, 3.14.1Tzetzes, Chiliades 5.638 Θωρείται ο αρχαίος ήρωας που δίδαξε στους κατοίκους τής Αττικής τον γάμο, τη γραφή, την ανάγνωση, τις τέχνες και την τελετή ταφής.

Ο Στράβων γράφει ότι το όνομά του δεν είναι Ελληνικό, ο θρύλος ωστόσο λέει ότι γεννήθηκε από την Αττική γη, γι' αυτό παριστάνεται από την μέση και κάτω ως φίδι και αποκαλείται διφυής.Στράβων, Γεωγραφικά, 7.7.1Hyginus, Fabulae 48Antoninus Liberalis, Metamorphoses 6Aristophanes, The Wasps 438Οβίδιος, Μεταμορφώσεις, 2.555Euripides, Ion 1163Tzetzes, Scholiast on Lycophron 111 Ο Διόδωρος Σικελιώτης σχετίζει τη διπλή του φύση με την εξήγηση ότι ήταν, από τους γονείς του, μισός Έλληνας και μισός βάρβαρος.Διόδωρος Σικελιώτης, Ιστορική Βιβλιοθήκη, 1.28.7 Άλλοι συγγραφείς σχετίζουν τη διπλή του φύση με τον γάμο, επειδή θεωρείται ο ιδρυτής του θεσμού. Ο Κέκρoψ νυμφεύτηκε την κόρη τού Ακταίου, την Άγλαυρο, και διαδέχθηκε στον θρόνο τον πεθερό του. Γιος τους πιθανότατα ήταν ο Ερυσίχθονας ο Αθηναίος. Ο Ερυσίχθονας πέθανε ωστόσο πρόωρα και άτεκνος, οπότε τον Κέκροπα διαδέχθηκε στον θρόνο ο Κραναός, που ήταν εκείνη την εποχή ο πλουσιότερος κάτοικος των Αθηνών. Οι κόρες του Κέκροπα ήταν η Έρση, η Πάνδροσος και η Ἄγλαυρος. Ο μελλοντικός βασιλιάς Εριχθόνιος δόθηκε ως βρέφος στις κόρες του Κέκροπα να το μεγαλώσουν. Όταν όμως άνοιξαν το καλάθι, είδαν το βρέφος ανάμεσα σε φίδια, και από τον τρόμο τους έπεσαν από την Ακρόπολη και πέθαναν, σύμφωνα με τον θρύλο, ο οποίος θέλει επίσης η μία από τις κόρες του να μεταμορφώνεται σε πέτρα.Βιβλιοθήκη Απολλοδώρου, 3.14.2Παυσανίας, Ελλάδος Περιήγησις 1.2.5.

Θρυλικός ήρωας που θεωρείται φορέας πολιτισμού
Ο Κέκροπας, γιος της Μητέρας Γης και του Ουρανού και μυθικός ιδρυτής τής πρώτης πόλης των Αθηνών στην Ακρόπολη (που ονομαζόταν Κεκροπία εκείνο τον καιρό), είναι ο πρώτος αττικός ήρωας και χθόνια θεότητα, παρουσιαζόμενος συνήθως ως διφυής, από τη μέση και επάνω άνθρωπος και από τη μέση και κάτω δράκος. Θεωρείται γενάρχης των Αθηναίων (Κεκροπίδες), ενώ πιστεύεται ότι ο τάφος του βρισκόταν στο βορειοδυτικό τμήμα της στοάς των Καρυάτιδων στο Ερέχθειο (Κεκρόπιο). Λατρευόταν κυρίως στην Ακρόπολη υπό τη μορφή φιδιού, ενώ είχε τον δικό του ιερέα. Στον Κέκροπα αποδίδονται η θέσπιση διαφόρων νόμων, η εφεύρεση τής γραφής, η απογραφή του πληθυσμού, η κατάργηση των ανθρωποθυσιών, η ταφή των νεκρών, ο τρόπος οικοδόμησης οικιών, αλλά και η διαιτησία στη διαφωνία μεταξύ Αθηνάς και Ποσειδώνα για την κηδεμονία τής πόλης. Σύζυγος τού Κέκροπα ήταν η Άγλαυρος, κόρη τού Ακταίου, πρώτου βασιλιά των Αθηνών. Η Άγλαυρος ήταν η προσωποποίηση της γονιμότητας του εδάφους και του λαμπρού φωτός. Ο Ακταίος, ο πρώτος γηγενής βασιλιάς της Αττικής, έδωσε το όνομά του στη χώρα του (: Ακταία). Ο Κέκροπας έχτισε πόλεις στην Εύβοια και την Κωπαΐδα. Λατρευόταν επίσης στα Μέγαρα, τη Βοιωτία, τον Αλίαρτο, την Εύβοια, τη Θράκη και τη Σαλαμίνα τής Κύπρου. Θεωρείται ο ιδρυτής τής λατρείας τού Διός Υπάτου και της Πολιάδος Αθηνάς.

Ο Κέκρoψ παρουσιάζεται στους Αττικούς θρύλους ως θεμελιωτής τής κοινής ζωής των κατοίκων τού άστεως. Διαίρεσε την Αττική σε 12 κοινότητες, και εισήγαγε τα πρώτα στοιχεία λατρείας, με ανώτατη θεότητα τον Δία. Ίδρυσε ιερά για τη λατρεία των θεών, καθιέρωσε τον γάμο και την οικογένεια, ώστε να γνωρίζουν τα παιδιά τούς γονείς τους, κάτι που δεν γινόταν μέχρι τότε. Ο Παυσανίας γράφει τέλος ότι καθιέρωσε νέες μορφές προσφοράς στους θεούς, όρισε δηλαδή να μην θυσιάζουν ζωντανά ζώα, αλλά να προσφέρουν στους θεούς γλυκίσματα, τους πελάνους, που είχαν μορφή κέρατος βοδιού. Δίδαξε τη ναυπηγική, καθιέρωσε για πρώτη φορά νόμους, και χώρισε τους κατοίκους σε 4 φυλές, με τα ονόματα Κεκροπίδαι, Αυτόχθονες, Ακταίοι και Παράλιοι. Σύμφωνα με τους περισσότερους συγγραφείς, ο Κέκρoψ ήταν ο ιδρυτής του Αρείου Πάγου.Παυσανίας, Ελλάδος Περιήγησις 8.2.1Στράβων, Γεωγραφικά, σ. 397, Σημ. 49Eustath. ad Horner. σ. 1156 Η Ακρόπολη των Αθηνών ονομάστηκε προς τιμήν του Κεκρoπία. Το όνομα αυτό παρέμεινε, όταν κυβέρνησαν την πόλη οι επόμενοι πέντε βασιλείς.

Η ονομασία της Αθήνας
Στη διάρκεια τής βασιλείας του, που κράτησε 50 χρόνια, η Αθηνά και ο Ποσειδώνας φιλονίκησαν για την κυριαρχία της πόλης: την κέρδισε τελικά η θεά Αθηνά με τη διαιτησία του Κέκροπος. Οι δύο θεοί έφτασαν μπροστά στην Ακρόπολη και ξεκίνησαν έναν σκληρό αγώνα επικράτησης. Ο Ποσειδώνας χτύπησε με την τρίαινα τον βράχο και ξεπήδησε μια κλειστή αλμυρή θάλασσα, η γνωστή '"λίμνη του Ερεχθέως κοντά στον ναό που έκτισε αργότερα ο Ερεχθέας.Ηρόδοτος, Ηροδότου Ιστορίαι 8.55; Παυσανίας, Ελλάδος περιήγησις 1.24.5 και 1.26.5Scriptores rerum mythicarum Latini, ed. Bode, i. σσ. 1, 115 (First Vatican Mythographer 2; Second Vatican Mythographer 119) Μετά τον Ποσειδώνα έφτασε η Αθηνά και φύτεψε μία ελιά, που ήταν ορατή μέχρι τα σύγχρονα χρόνια κάτω από το Πανδρόσειο. Οι δύο θεοί συνέχισαν να φιλονικούν, και ο Ζευς αποφάσισε να τοποθετήσει διαιτητές τους ίδιους τους Ολύμπιους θεούς, αντί για τους θνητούς βασιλείς. Η πόλη παραχωρήθηκε στην Αθηνά με βάση τη μαρτυρία του Κέκροπος, ότι η ίδια φύτεψε πρώτη την ελιά. Ο Ποσειδών εξαγριώθηκε, και βύθισε το Θριάσιο Πεδίο κάτω από τη θάλασσα.Στράβων, Γεωγραφικά, 9.1.6 και 9.1.13.

Μία πιο ρεαλιστική εξήγηση έδωσε ο ιστορικός Μάρκος Τερέντιος Βάρρων που έζησε στην Αρχαία Ρώμη, σύμφωνα με τον οποίο εμφανίστηκαν ταυτόχρονα στην Αττική μία ελιά και μία λίμνη. Όταν ο Κέκρoψ κατέφυγε έκπληκτος στο Μαντείο των Δελφών να τού εξηγήσει το φαινόμενο, πήρε την απάντηση ότι ο Ποσειδώνας και η Αθηνά φιλονικούν για την κυριαρχία τής πόλης του. Ο Κέκρoψ συγκέντρωσε όλους τούς κατοίκους τής πόλης, και τούς ζήτησε να ψηφίσουν τον θεό τής προτίμησής τους. Τότε όλες οι γυναίκες ψήφισαν την Αθηνά, και οι άνδρες τον Ποσειδώνα: η Αθηνά εξελέγη λόγω αριθμητικής πλειοψηφίας των γυναικών. Ο Ποσειδών εξοργίστηκε, και απείλησε να βυθίσει την Αθήνα κάτω από τη θάλασσα. Οι Αθηναίοι για να τον εξευμενίσουν, αποφάσισαν να μετατρέψουν τη μητριαρχία σε πατριαρχία, να μην φέρουν (από τότε) τα παιδιά το όνομα τής μητέρας τους, και να απαγορεύσουν την ψήφο στις γυναίκες.Varro in Augustine, De civitate Dei xviii.9 as cited in Pseudo-Apollodorus, Bibliotheca 3.14.1: footnote 2

Ο Κέκροπας διαίρεσε τούς κατοίκους τής Αθήνας σε τέσσερις φυλές, με τα ονόματα Κεκροπίς, Αυτόχθων, Ακταία και Παραλία, κάθε μία με περίπου είκοσι χιλιάδες κατοίκους. Εκτός αυτού, διαίρεσε την Αττική σε δώδεκα αυτόνομους δήμους.

Γενεαλογία

 Παραπομπές 

 Βιβλιογραφία 
 Pausanias, Reisen in Griechenland, Artemis Verlag, Zürich und München, 1987, ISBN 3-7608-3678-X.
 Strabo, Geographica'', Matrix Verlag, Wiesbaden, 2005, ISBN 3-86539-051-X.

Κατηγορία:Χθόνιες θεότητες της ελληνικής μυθολογίας
Κεκρο